ΟΔΗΓΙΑ ΤΟΥ ΣΥΜΒΟΥΛΙΟΥ

της 8ης Μαρτίου 1977

περί τροποποιήσεως της οδηγίας 70/157/ΕΟΚ "όσον αφορά στο αποδεκτό ηχητικό επίπεδο και τη διάταξη εξατμίσεως των οχημάτων με κινητήρα"

(77/212/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

τη γνώμη της Συνελεύσεως [1],

τη γνώμη της Οικονομικής και Κοινωνικής Επιτροπής [2],

Εκτιμώντας:

ότι η οδηγία 70/157/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στο αποδεκτό ηχητικό επίπεδο και τη διάταξη εξατμίσεως των οχημάτων με κινητήρα [3] ως ετροποποιήθη τελευταίως από την οδηγία 73/350/ΕΟΚ [4], ορίζει στο παράρτημά της τα όρια για το ηχητικό επίπεδο των οχημάτων με κινητήρα των προοριζομένων να κυκλοφορούν επί οδού με ή χωρίς αμάξωμα, που έχουν τουλάχιστον τέσσερις τροχούς και μεγίστη ταχύτητα εκ κατασκευής μεγαλύτερη των 25 km/h, εξαιρουμένων των οχημάτων τα οποία μετακινούνται επί σιδηροτροχιών, των γεωργικών ή δασικών ελκυστήρων και των γεωργικών μηχανών, καθώς και των μηχανημάτων δημοσίων έργων·

ότι η προστασία του πληθυσμού από το θόρυβο απαιτεί ανάλογα μέτρα για τη μείωση του ηχητικού επιπέδου των οχημάτων με κινητήρα και μία τέτοια μείωση καθίσταται εφικτή λόγω της επιτευχθείσης τεχνικής προόδου στην τεχνολογία των οχημάτων·

ότι εκ του γεγονότος αυτού είναι σκόπιμο να τροποποιηθεί το παράρτημα της οδηγίας 70/157/ΕΟΚ που μειώνει τις τιμές του αποδεκτού ηχητικού επιπέδου που εκφράζονται σε desibel (A) για κάθε κατηγορία οχημάτων προβλεπομένων στο παράρτημα αυτό,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας 70/157/ΕΟΚ ο πίνακας του σημείου I.1 αντικαθίσταται από τον ακόλουθο πίνακα:

Κατηγορίες οχημάτων | Τιμές εκφρασμένες σε dB (A) (desibels (Α)) |

I.1.1.Οχήματα που προορίζονται για τη μεταφορά προσώπων, που δύνανται να έχουν μέχρι εννέα θέσεις καθημένων, συμπεριλαμβανομένων και αυτής του οδηγού. | 80 |

I.1.2.Οχήματα που προορίζονται για τη μεταφορά προσώπων, που έχουν περισσότερες των εννέα θέσεων, συμπεριλαμβανομένης και αυτής του οδηγού και που το μέγιστο επιτρεπόμενο βάρος των δεν υπερβαίνει τους 3,5 τόννους. | 81 |

I.1.3.Οχήματα που προορίζονται για τη μεταφορά εμπορευμάτων που το μέγιστο επιτρεπόμενο βάρος των δεν υπερβαίνει τους 3,5 τόννους. | 81 |

I.1.4.Οχήματα που προορίζονται για τη μεταφορά προσώπων, που έχουν περισσότερες των εννέα θέσεων, συμπεριλαμβανομένης και αυτής του οδηγού και που το μέγιστο επιτρεπόμενο βάρος τους υπερβαίνει τους 3,5 τόννους. | 82 |

I.1.5.Οχήματα που προορίζονται για τη μεταφορά εμπορευμάτων, που το μέγιστο επιτρεπόμενο βάρος τους υπερβαίνει τους 3,5 τόννους. | 86 |

I.1.6.Οχήματα που προορίζονται για τη μεταφορά προσώπων, που έχουν περισσότερες των εννέα θέσεων, συμπεριλαμβανομένης και αυτής του οδηγού και των οποίων ο κινητήρας έχει ισχύ ίση ή μεγαλύτερη των 200 CV DIN. | 85 |

I.1.7.Οχήματα που προορίζονται για τη μεταφορά εμπορευμάτων, των οποίων ο κινητήρας έχει ισχύ ίση ή μεγαλύτερη των 200 CV DIN και των οποίων το μέγιστο επιτρεπόμενο βάρος τους υπερβαίνει τους 12 τόννους. | 88 |

Άρθρο 2

1. Από της 1ης Απριλίου 1977, τα Κράτη μέλη δεν δύνανται, για λόγους που αφορούν στο ηχητικό επίπεδο και στη διάταξη εξατμίσεως:

- να αρνηθούν, για ένα τύπο οχήματος με κινητήρα, την έγκριση ΕΟΚ ή την χορήγηση του προβλεπομένου εγγράφου στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των Κρατών μελών όσον άφορά την έγκριση των οχημάτων με κινητήρα και των ρυμουλκουμένων τους [5] τροποποιουμένης από την πράξη προσχωρήσεως, ή την έγκριση από πλευράς εθνικής,

- να απαγορεύσουν την έναρξη κυκλοφορίας οχημάτων, εφόσον το ηχητικό επίπεδο και η διάταξη εξατμίσεως αυτού του τύπου οχήματος ή αυτών των οχημάτων πληρούν τις προδιαγραφές της οδηγίας 70/157/ΕΟΚ, ως αύτη τροποποιείται από την παρούσα οδηγία.

2. Από της 1ης Απριλίου 1980 τα Κράτη μέλη:

- δεν δύνανται πλέον να χορηγούν το προβλεπόμενο έγγραφο στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ για ένα τύπο οχήματος του οποίου το ηχητικό επίπεδο και η διάταξη εξατμίσεως δεν πληρούν τις προδιαγραφές της οδηγίας 70/157/ΕΟΚ, όπως τροποποιείται από την παρούσα οδηγία.

- δύνανται να αρνηθούν την έγκριση από εθνικής πλευράς ενός τύπου οχήματος του οποίου το ηχητικό επίπεδο και η διάταξη εξατμίσεως δεν ανταποκρίνονται στις προδιαγραφές της οδηγίας 70/157/ΕΟΚ, όπως τροποποιείται από την παρούσα οδηγία.

Εν τούτοις, όσον άφορά τα οχήματα της κατηγορίας I.1.6. καθοριζομένης στο 1ο άρθρο, η ημερομηνία της 1ης Απριλίου 1980 που προβλέπεται ανωτέρω αντικαθίσταται από την της 1ης Απριλίου 1982.

3. Από της 1ης Οκτωβρίου 1982, τα Κράτη μέλη δύνανται να απαγορεύσουν την έναρξη κυκλοφορίας οχημάτων των οποίων το ηχητικό επίπεδο και η διάταξη εξατμίσεως δεν ανταποκρίνονται στις προδιαγραφές της οδηγίας 70/157/ΕΟΚ, όπως τροποποιείται από την παρούσα οδηγία.

Άρθρο 3

Πρό της 1ης Απριλίου 1977, τα Κράτη μέλη εκδίδουν και δημοσιεύουν τις διατάξεις που είναι αναγκαίες για να συμμορφωθούν στην παρούσα οδηγία. Ενημερώνουν περί αυτού αμέσως την Επιτροπή.

Άρθρο 4

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 8 Μαρτίου 1977.

Για το Συμβούλιο

Ο Πρόεδρος

D. OWEN

[1] ΕΕ αριθ. Α 5 της 8.1.1975, σ. 54.

[2] ΕΕ αριθ. Α 62 της 15.3.1975, σ. 33.

[3] ΕΕ αριθ. Ν 42 της 23.2.1970, σ. 16.

[4] ΕΕ αριθ. Ν 321 της 22.11.1973, σ. 33.

[5] ΕΕ αριθ. Ν 42 της 23.2.1970, σ. 1.

--------------------------------------------------